Κυρίες και κύριοι συνάδελφοι, αρχίζει η συνεδρίαση. [[Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις]] Πριν εισέλθουμε στην ειδική ημερήσια διάταξη της Ολομέλειας της Βουλής με αντικείμενο την εκλογή Κοσμητόρων και Γραμματέων, θα ήθελα να σας ενημερώσω ότι εντός της ημέρας θα κατατεθεί το προσχέδιο του κρατικού προϋπολογισμού του έτους 2019. Το προσχέδιο θα αναρτηθεί στην ιστοσελίδα της Βουλής. Κυρίες και κύριοι συνάδελφοι, εισερχόμαστε στην ΕΙΔΙΚΗ ΗΜΕΡΗΣΙΑ ΔΙΑΤΑΞΗ Εκλογή Κοσμητόρων και Γραμματέων, σύμφωνα με τα άρθρα 6 και 8 του Κανονισμού της Βουλής. Σύμφωνα με τα ανωτέρω άρθρα, όπως τροποποιήθηκαν με το ΦΕΚ 92Α/26-6-2017, θα διεξαχθεί η εκλογή τριών Kοσμητόρων, δύο από την πρώτη σε δύναμη Κοινοβουλευτική Ομάδα και ενός από τη δεύτερη σε δύναμη Κοινοβουλευτική Ομάδα, καθώς και έξι Γραμματέων, τεσσάρων από την πρώτη σε δύναμη Κοινοβουλευτική Ομάδα, ενός από τη δεύτερη σε δύναμη Κοινοβουλευτική Ομάδα και ενός από την τρίτη σε δύναμη Κοινοβουλευτική Ομάδα. Από την πρώτη σε δύναμη Κοινοβουλευτική Ομάδα, του Συνασπισμού Ριζοσπαστικής Αριστεράς, προτείνονται για τις θέσεις των Κοσμητόρων οι κύριοι Αθανάσιος (Νάσος) Αθανασίου και Γεώργιος Πάντζας και για τις θέσεις των Γραμματέων οι κ.κ. Αναστασία Γκαρά, Μάριος Κάτσης, Ιωάννης Σαρακιώτης και Γεώργιος Ψυχογιός. Από τη δεύτερη σε δύναμη Κοινοβουλευτική Ομάδα, της Νέας Δημοκρατίας, προτείνεται για τη θέση του Κοσμήτορα ο κ. Κωνσταντίνος Κουκοδήμος και για τη θέση του Γραμματέα ο κ. Ιωάννης Κεφαλογιάννης. Από την τρίτη σε δύναμη Κοινοβουλευτική Ομάδα, της Δημοκρατικής Συμπαράταξης ΠΑΣΟΚ - ΔΗΜΑΡ, προτείνεται για τη θέση του Γραμματέα η κ. Χαρούλα (Χαρά) Κεφαλίδου. Κυρίες και κύριοι συνάδελφοι, λίγο την προσοχή σας, παρακαλώ. Οι δύο ψηφοφορίες είναι ονομαστικές, θα διεξαχθούν ηλεκτρονικά και οι συνάδελφοι Βουλευτές παρακαλούνται να ψηφίσουν «ναι» ή «παρών». Επίσης, παρακαλούμε να παραμείνετε μετά το τέλος της πρώτης ψηφοφορίας, καθώς θα ακολουθήσει αμέσως η επόμενη. Παρακαλώ να ανοίξει το σύστημα της ηλεκτρονικής ψηφοφορίας πρώτα για την εκλογή των Κοσμητόρων. [[ΨΗΦΟΦΟΡΙΑ]] Κυρίες και κύριοι συνάδελφοι, καθώς διεξάγεται η ψηφοφορία θα ήθελα να σας ενημερώσω ότι έχουν έρθει στο Προεδρείο επιστολές ή τηλεομοιοτυπίες (φαξ) συναδέλφων, σύμφωνα με το άρθρο 70Α του Κανονισμού της Βουλής, με τις οποίες γνωστοποιούν την ψήφο τους. Οι ψήφοι αυτές θα ανακοινωθούν και θα συνυπολογιστούν στην καταμέτρηση, η οποία θα ακολουθήσει. Οι επιστολές, οι οποίες απεστάλησαν στο Προεδρείο από τους συναδέλφους, σύμφωνα με το άρθρο 70Α του Κανονισμού της Βουλής, θα καταχωριστούν στα Πρακτικά της σημερινής συνεδρίασης.
Παρακαλώ να κλείσει το σύστημα της ηλεκτρονικής ψηφοφορίας.
Κυρίες και κύριοι συνάδελφοι, έχω την τιμή να ανακοινώσω στο Σώμα το αποτέλεσμα της διεξαχθείσης ονομαστικής ψηφοφορίας για την εκλογή των Κοσμητόρων του Σώματος. [[ΑΛΛΑΓΗ ΣΕΛΙΔΑΣ]] Για το αξίωμα των Κοσμητόρων από την πρώτη σε δύναμη Κοινοβουλευτική Ομάδα έλαβαν: Ο κ. Αθανάσιος (Νάσος) Αθανασίου 177 ψήφους και 3 «ΠΑΡΩΝ». Ο κ. Γεώργιος Πάντζας 161 ψήφους και 10 «ΠΑΡΩΝ». Για το αξίωμα του Κοσμήτορα από τη δεύτερη σε δύναμη Κοινοβουλευτική Ομάδα ο κ. Κωνσταντίνος Κουκοδήμος έλαβε 182 ψήφους και 1 «ΠΑΡΩΝ». [[Χειροκροτήματα]] Συγχαρητήρια στους συναδέλφους που καταλαμβάνουν το αξίωμα των Κοσμητόρων. Καλή δύναμη. Οι θέσεις των Βουλευτών, όπως αποτυπώθηκαν κατά την ψήφιση με το ηλεκτρονικό σύστημα, καταχωρίζονται στα Πρακτικά της σημερινής συνεδρίασης και έχουν ως εξής:
Παρακαλώ να ανοίξει το σύστημα της ηλεκτρονικής ψηφοφορίας για την εκλογή των Γραμματέων. Κυρίες και κύριοι συνάδελφοι, να επαναλάβω ότι και για τους Γραμματείς ψηφίζουμε «ναι» ή «παρών». Κυρίες και κύριοι συνάδελφοι, στα έδρανά σας υπάρχουν κάποιες οδηγίες για το σύστημα της ηλεκτρονικής ψηφοφορίας. Όσοι θέλετε μπορείτε να τις πάρετε μαζί σας και να τις μελετήσετε, ώστε να είμαστε έτοιμοι και πιο διαβασμένοι την άλλη φορά.
Παρακαλώ να κλείσει το σύστημα της ηλεκτρονικής ψηφοφορίας.
Κυρίες και κύριοι συνάδελφοι, έχω την τιμή να ανακοινώσω στο Σώμα το αποτέλεσμα της διεξαχθείσης ονομαστικής ψηφοφορίας για την εκλογή των Γραμματέων του Σώματος. Για το αξίωμα των Γραμματέων από την πρώτη σε δύναμη Κοινοβουλευτική Ομάδα έλαβαν: Η κ. Αναστασία Γκαρά έλαβε 185 ψήφους και 7 «ΠΑΡΩΝ». Ο κ. Μάριος Κάτσης έλαβε 182 ψήφους και 10 «ΠΑΡΩΝ». Ο κ. Ιωάννης Σαρακιώτης έλαβε 182 ψήφους και 11 «ΠΑΡΩΝ». Ο κ. Γεώργιος Ψυχογιός έλαβε 182 ψήφους και 11 «ΠΑΡΩΝ». Για το αξίωμα του Γραμματέα από τη δεύτερη σε δύναμη Κοινοβουλευτική Ομάδα ο κ. Ιωάννης Κεφαλογιάννης έλαβε 168 ψήφους και 7 «ΠΑΡΩΝ». Για το αξίωμα του Γραμματέα από την τρίτη σε δύναμη Κοινοβουλευτική Ομάδα η κ. Χαρά Κεφαλίδου έλαβε 171 ψήφους και 4 «ΠΑΡΩΝ». Επομένως, σύμφωνα με το Σύνταγμα και τον Κανονισμό της Βουλής, εκλέγονται άπαντες οι προταθέντες ως υποψήφιοι για τα αξιώματα των Κοσμητόρων και Γραμματέων. Οι θέσεις των Βουλευτών, όπως αποτυπώθηκαν κατά την ψήφιση με το ηλεκτρονικό σύστημα, καταχωρίζονται στα Πρακτικά της σημερινής συνεδρίασης και έχουν ως εξής:
Κυρίες και κύριοι συνάδελφοι, παρακαλώ το Σώμα να εξουσιοδοτήσει το Προεδρείο για την υπ' ευθύνη του επικύρωση των Πρακτικών της σημερινής συνεδρίασης όσον αφορά την εκλογή των Κοσμητόρων και των Γραμματέων του Σώματος.
Συνεπώς το Σώμα παρέσχε τη ζητηθείσα εξουσιοδότηση. Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;
Με τη συναίνεση του Σώματος και ώρα 12.42΄ λύεται η συνεδρίαση για αύριο, ημέρα Τρίτη 2 Οκτωβρίου 2018 και ώρα 18.00΄, με αντικείμενο εργασιών του Σώματος νομοθετική εργασία: μόνη συζήτηση και ψήφιση επί της αρχής, των άρθρων και του συνόλου του σχεδίου νόμου του Υπουργείου Τουρισμού: «Κύρωση της Συμφωνίας μεταξύ της Κυβέρνησης της Ελληνικής Δημοκρατίας και του Παγκόσμιου Οργανισμού Τουρισμού (ΠΟΤ) για τη διοργάνωση της 8ης Διεθνούς Συνάντησης του ΠΟΤ για τον Τουρισμό στον Δρόμο του Μεταξιού».